
Регистриран като Администратор на лични данни
                               
ДО
ОБЩИНСКИ СЪВЕТ                               
БУРГАС
Изх. № И-974/16.06.2026 г.

ДОКЛАДНА ЗАПИСКА

от проф. д-р Христо Стоянов Бозов,  
управител на  „Комплексен онкологичен център-Бургас" ЕООД

ОТНОСНО: Промяна в учредителния акт на „Комплексен онкологичен 
                  център Бургас" ЕООД,  в изпълнение на разпоредбите на 
                  Закона за въвеждане на еврото в Република България.  


УВАЖАЕМИ ОБЩИНСКИ СЪВЕТНИЦИ,


   Към 31.12.2025 г., капиталът на управляваното от мен дружество е в размер на 6 135 220 лева, разпределени на 613 522 дяла по 10 лева всеки. 
     Във връзка с въвеждането на еврото като официална парична единица на Република България, през месец януари 2026 г. Агенция по вписванията служебно превалутира вписаният в търговския регистър размер на капитала на търговските дружества. 
      Съгласно разпоредбите на чл. 32, ал. 1, ал. 3 и ал. 4 от Закона за въвеждане на еврото в Република България учредителните актове на  следва да бъдат приведени в съответствие с превалутирания размер на капитала и и превалутиран размер на дяловете, да бъдат  заверен от органа, представляващ дружеството, и да бъдат представени за обявяване в Търговския регистър едновременно с подаване на първото следващо заявление за вписване, заличаване или обявяване. 
 




    Към настоящия момент служебно превалутираният размер на капитала на „Комплексен онкологичен център - Бургас" ЕООД, вписан в Търговския регистър към Агенцията по вписвания е в размер на  3 136 888,18 eвро, което разпределено на 613 522 дяла, формира стойност на един дял 5,11 евро. 
     Сборът на превалутираните дялове не съвпада със служебно превалутирания размер на капитала в Търговския регистър, което налага да бъде направена промяна с 0,82 евро, което е в размер под 5% от вписания капитал и е допустимото по Закона за въвеждане на еврото в Република България отклонение наложено от правилата за закръгляване. Това изисква да се извърши промяна в учредителния акт, което е от компетенциите на Общински съвет Бургас, в качеството му на упражняващ правата на общината като едноличен собственик на капитала. 
    „Комплексен онкологичен център - Бургас" ЕООД е и едноличен собственик на капитала на търговско дружество „Медицински център Вяра и Надежда-Бургас" ЕООД, ЕИК 206718116, със седалище и адрес на управление гр. Бургас, ул. доц. д-р Константин Кънчев, Корпус 1 , чиито капитал към 31.12.2025 г., е в размер на 10 000 лева, разпределени на 1 000 дяла по 10 лева всеки. 
    Към настоящия момент служебно превалутирания размер на капитала на „Медицински център Вяра и Надежда-Бургас" ЕООД, вписан в Търговския регистър към Агенцията по вписвания е в размер на  5 112,92 eвро, което разпределено на 1 000 дяла, формира стойност на един дял 5,11 евро. 
    Сборът на превалутираните дялове не съвпада със служебно превалутирания размер на капитала в Търговския регистър, което налага да бъде направена промяна с 0,08 евро, което е в размер под 5% от вписания капитал и е допустимото по Закона за въвеждане на еврото в Република България отклонение наложено от правилата за закръгляване. Това изисква да се извърши промяна в учредителния акт, което е от компетенциите на Общински съвет Бургас, в качеството му на упражняващ правата на общината като едноличен собственик на капитала. 
	  На основание чл. 21, ал. 1, т. 9 и т. 23 от Закона за местното самоуправление и местната администрация, чл. 137, ал. 1, т. 1 във връзка с чл. 147, ал. 2 от Търговския закон, чл. 32 от Закона за въвеждане на еврото в Република България и чл.12, т.8 от „Наредба за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас",  предлагам Общински съвет - Бургас да вземе следните 

Р Е Ш Е Н И Я:

	т.1. Определя размера на капитала на „Комплексен онкологичен център - Бургас" ЕООД след превалутирането  на 3 136 889  евро /три милиона сто тридесет и шест хиляди осемстотин осемдесет и девет евро/, от които:
	а) 231 619,06 (двеста тридесет и една хиляди шестстотин и деветнадесет евро и шест евроцента) евро, представляващи парична вноска в капитала от едноличния собственик Община Бургас;
  б) 2 905 269,94 (два милиона деветстотин и пет хиляди двеста шестдесет и девет евро и деветдесет и четири евроцента) евро непарична вноска, съгласно Решение по т.36 от Протокол №32/28.01.2014г. и Решение по т.78 от Протокол №34/25.03.20214г. но Общински съвет - Бургас  представляваща евровата равностойност на:
1) 486 (четиристотин осемдесет и шест) квадратни метра идеални части от сграда с идентификатор 07079.608.323.1 по Кадастралната карта и кадастралният регистри на гр. Бургас, одобрени със заповед РД-18-9/30.01 2009 год., посл. изменение със Заповед КД-14-02-1699/24.10.2013 г. на Началника на СГКК-Бургас, застроена площ 1100 кв.м., брой етажи: 2, предназначение: Здравно заведение, адрес на сградата: гр.Бургас, ул. „Иван Богоров”, построена в имот с идентификатор 07079.608.323 по Кадастралната карта и кадастралните регистри на гр.Бургас, УПИ VI, кв.135Б по плана на ЦГЧ-гр.Бургас, представляваща процедурно помещение (бункер) за разполагане на мултимодален линеен ускорител, изградена като пристройка в източната част на съществуващата сграда на отделение по лъчелечение на КОЦ ЕООД - гр. Бургас. Пристройката е обособена като самостоятелна полуподземна стоманобетонова постройка с основно предназначение - разполагане процедурно помещение за монтиране на линеен ускорител с мощност до 18 мегаелектронволта с обслужващи помещения към него, в която са обособени следните помещения: Процедурно помещение за разполагане на мултимодален линеен ускорител с мощност до 18 мегаелектронволта, дозиметрична апаратура и система за планиране с коридор за преход към процедурното помещение; Командно помещение; Работен кабинет и мулажна лаборатория, за разполагане на дозиметричната апаратура и системата за планиране на лъчелечението; Консултативен лекарски кабинет и чакалня за пациенти, предназначени за извършване на консултативни дейности; Съблекални - 2 броя и санитарни възли - 2 броя, от които единия предназначен за хора с различни увреждания; Складово и техническо помещение, в което е разположено UPS захранващо устройство, подсигуряващо работата на апарата в случай на прекъсване на електричеството; Вентилационно помещение и шахта за директен външен достъп за вертикално транспортиране на медицински контейнер и на апаратура; Отопляема чрез микропроцесорен терморегулатор и   нагревателни рогозки разделени на две рампа; Асансьор, подходящ за хора с различни увреждания, осигуряващ достъпа на пациентите с увреждания до процедурните помещения;
         2) Медицинско оборудване-Апаратура за лъчелечение, включващо: Мултимодален линеен ускорител с многолистен колиматор, Устройство за имобилизация на пациента, включващи базова подложка за глава, гръб, корем и други, Дозиметрична апаратура, включваща моторизиран 3D фантом за автоматично анализиране на лъчевите снопове, набор Йонизационни камери, еталонен дозиметър, измервателна система с йонизационни камери за измерване на динамични полета, слоест фантом, измерително устройство и фантом подходящ за ежедневни дозиметрични проверки за линеен ускорите и 1 D воден фантом за вертикален сноп; медицински изделия; софтуер за планиране на лъчелечението и софтуер за вътрешно-болнична мрежа.
	  т. 2. За „Комплексен онкологичен център - Бургас" ЕООД -  определя номиналната стойност на един дял на  1 (едно) евро.
	   т. 3. Определя броя на дяловете на „Комплексен онкологичен център - Бургас" ЕООД -  3 136 889 (три милиона сто тридесет и шест хиляди осемстотин осемдесет и девет) дяла.
 	т.4. Приема изменен учредителен акт на  „Комплексен онкологичен център Бургас" ЕООД , съгласно приетите решения по т.1, т.2 и т.3  и приложения проект. 
	 т.5. Определя размера на капитала на „Медицински център Вяра и Надежда-Бургас” ЕООД след превалутирането  на 5 113  евро (пет хиляди сто и тринадесет евро) или увеличаване в рамките на 5% за постигане на кръгли стойности. 
 	т.6. Определя номиналната стойност на всеки от дяловете на „Медицински център Вяра и Надежда-Бургас” ЕООД - 1 (едно) евро.
	т. 7. Определя броя на дяловете на „Медицински център Вяра и Надежда-Бургас” ЕООД на 5 113 (пет хиляди сто и тринадесет) дяла. 
	т.8. Дава съгласие управителя на едноличния собственик на капитала „Комплексен онкологичен център - Бургас” ЕООД да подпише изменен учредителен акт на „Медицински център Вяра и Надежда-Бургас” ЕООД, съгласно приетите решения по т.5, т.6 и т.7  и приложения проект. 
т. 9  Възлага на управителят на  „Комплексен онкологичен център - Бургас” ЕООД да предприеме действия по  вписване на приетите изменени учредителни актове в Търговския регистър и регистъра на юридическите лица с нестопанска цел към Агенцията по вписвания.

Приложения: 
1. Проект на учредителен акт на „Комплексен онкологичен център-Бургас” ЕООД
2. Проект на учредителен акт „Медицински център Вяра и Надежда-Бургас” ЕООД




                                                            С УВАЖЕНИЕ:
                                     УПРАВИТЕЛ НА 
                                            „КОЦ-БУРГАС” ЕООД:
…….................................
(проф. д-р Христо Бозов)

